ຍານສຳຫຼວດ ດວງເດືອນ ທີ່ບໍ່ມີຄົນຂັບ ຂອງອິນເດຍ ໄດ້ຖືກພົບເຫັນ ຈອດຢູ່ເທິງ ພື້ນຜິວດວງເດືອນ
ຍານ​ວິກ​ຣາມ ແມ່ນ​ກຳ​ລັງ​ບິນ​ຢູ່ສອງ​ກິ​ໂລ​ແມັດ ຫ່າງ​ຈາກ​ພື້ນດິນ ໃນ​ເຂດຂົ້ວ​ໃຕ້ຂອງດວງ​ເດືອນ ເມື່ອ​ສູນ​ກາງ​ຄວບ​ຄຸມ​ພາກ​ພື້ນ​ດິນ​ຂາດ​ການ​ຕິດ​ຕໍ່​ກັບ​ຍານ​ລຳດັ່ງ​ກ່າວ.
ອົງການອະວະກາດຂອງອິນເດຍ ກ່າວວ່າ ຕົນໄດ້ພົບເຫັນ ຍານສຳຫຼວດດວງເດືອນ ທີ່ຄິດວ່າຫາຍສາບສູນໄປ ໃນຂະນະທີ່ເວີ່ນລົງເບິ່ງພື້ນດວງເດືອນໃນໄລຍະໃກ້ ຮອບ ສຸດທ້າຍເມື່ອອາທິດແລ້ວນີ້ ຍານວິກຣາມ ແມ່ນກຳລັງບິນຢູ່ສອງກິໂລແມັດຫ່າງຈາກພື້ນດິນ ໃນເຂດຂົ້ວໃຕ້ ຂອງດວງເດືອນ ເມື່ອສູນກາງຄວບຄຸມພາກພື້ນດິນຂາດການຕິດຕໍ່ກັບຍານລຳ ດັ່ງກ່າວ ອົງການຄົ້ນຄວ້າອະວະກາດຂອງອິນເດຍ ກ່າວໃນວັນອັງຄານມື້ນີ້ວ່າ ຍານສຳຫຼວດຈັນທຣາ 2 (Chandrayaan) ໄດ້ພົບເຫັນຍານລົງຈອດວິກຣາມ ຢູ່ເທິງພື້ນດວງເດືອນແລ້ວ ແຕ່ຍັງບໍ່ສາມາດຕິດຕໍ່ກັບຍານດັ່ງກ່າວ ຊຶ່ງຖືກຕັ້ງຊື່ ໃຫ້ ຕາມຊື່ຂອງທ່ານວິກຣາມ ຊາຣາໄຮ ນັກວິທະຍາສາດ ທີ່ຖືວ່າເປັນ “ບິດາ” ຂອງ ໂຄງການອະວະກາດອິນເດຍ ຖ້າຍານລົງຈອດວີກຣາມຫາກຍັງຢູ່ໃນສະພາບດີ ອິນເດຍຈະຖືກຈັດຮວມເຂົ້າຢູ່ໃນ ບັນຊີລາຍຊື່ ທີ່ປະກອບດ້ວຍສະຫະລັດ ຣັດເຊຍ ແລະຈີນ ທີ່ສາມາດນຳຍານລົງຈອດ ເທິງພື້ນຜິວຂອງດວງເດືອນໄດ້ ແລະກໍຈະເປັນປະເທດທຳອິດທີ່ສາມາດນຳຍານລົງ ຈອດໃນເຂດຂົ້ວໃຕ້ຂອງດວງເດືອນ ຍານແມ່ຈັນທຣາ 2 (Chandrayaan) ທີ່ໃຊ້ທຶນສ້າງ 141 ລ້ານໂດລາ ໄດ້ເຂົ້າສູ່ ວົງໂຄຈອນຂອງດວງເດືອນມາເກືອບນຶ່ງເດືອນແລ້ວ ຫຼັງຈາກໄດ້ຖືກສົ່ງຂຶ້ນສູ່ ອະວະກາດ ໂດຍຈະຫຼວດສົ່ງດາວທຽມຂະໜາດໃຫຍ່ມາກສາມ ຍານວີກຣາມ ມີ ກຳນົດຈະສົ່ງລົດສຳຫຼວດແລ່ນໄປທົ່ວພື້ຶ້ນດວງເດືອນ ເພື່ອຊອກຫາຮ່ອງຮອຍຂອງນ້ຳ ແລະຊັ່ງຊາເບິ່ງສະພາບພື້ນຜິວ ແລະທໍລະນີວິທະຍາ ຂອງດວງເດືອນ ຍານຈັນທຣາສອງ ແມ່ນບາດກ້າວທີ່ສຳຄັນຢ່າງໃຫຍ່ຈາກໂຄງການສຳຫຼວດອະວະ ກາດຫຼາຍໆຄັ້ງຂອງອິນເດຍ ເຊັ່ນການສຳຫຼວດດວງເດືອນເທື່ອທຳອິດ ໃນປີ 2008 ແລະການປະຕິບັດງານໃນປີ 2013 ທີ່ພົວພັນກັບການສົ່ງຍານ ອະວະກາດໄປຍັງ ດາວພະອັງຄານ